Părinții tinerilor morți în accidentul de la 2 Mai ar putea fi audiați astăzi, în termenul care poate fi ultimul înainte de pronunțarea sentinței
Un nou termen în dosarul în care este judecat Vlad Pascu, autorul accidentului de la 2 Mai, în urma căruia doi tineri și-au pierdut viața, este programat, joi, de la ora 10.00, la Judecătoria Mangalia. La acest termen ar putea fi audiați părinții tinerilor morți în evenimentul rutier. De asemenea, este posibil ca acesta să fie și ultimul termen de judecată înainte de pronunțare.